google/wiki40b huggingface dataset:
Marlo Morgan

Det virkelige folket

Marlo Morgan publiserte først boken selv i 1990, sannsynligvis med tittelen Walkabout Woman: Messenger for a Vanishing Tribe. Boken forteller om en middelaldrende, hvit, amerikansk kvinne og reisen hun gjennomførte med en gruppe på 62 ørken-aboriginer, «det virkelige folket», på tvers av det australske kontinentet. Boken ble raskt populær hos New Age-bevegelsen i USA. Morgan reklamerte for boken på mange turneer i USA og Europa. På disse turneene fortalte Morgan om sine påstått reelle opplevelser med “Det virkelige folket” og sa at hun var en aborigin.
Det store forlaget Harper Collins gav ut boken på nytt i 1994 med tittelen Mutant Message Down Under og markedsførte den som fiksjon. Forfatteren skriver likevel i et forord at boken ble skrevet ut fra faktisk viten og inspirert av egen erfaring.
Ifølge en 90 siders rapport publisert av Dumbartung Aboriginal Corporation hadde en undersøkelse blant aboriginer i Sentral- og Vest-Australia verken funnet spor etter Morgans tilstedeværelse i området eller «det virkelige folket». Aborigin-stammer mener at reisen var fabrikkert og at boken mangler troverdighet. Dumbartung Aboriginal Corporation slo fast at det innebar en dyp krenkelse av aboriginene når en hvit kvinne uten rett representerte aboriginsk kultur for egen vinnings skyld. De uttrykte sinne over at Morgans falske budskap blir akseptert som fakta i et naivt amerikansk og europeisk marked, og var svært bekymret for mulige langtidsvirkninger for deres kultur.
I 1996 fikk aboriginske eldste midler for å reise til USA, konfrontere Marlo Morgan med boken og prøve å forhindre en Hollywood-filming av den. Morgan innrømmet offentlig at boken var usann, men dette fikk lite offentlig oppmerksomhet i USA. Boken blir fortsatt markedsført og solgt i flere land, selv om den gir et veldig feilaktig bilde av aboriginenes kultur og deres nåværende politiske og sosiale status. Dette er ifølge aboriginene svært ødeleggende for deres helt reelle kamp for overlevelse.
Gyldendal Norsk Forlag publiserte den norske oversettelsen, Det virkelige folket, først i 1995 og i ny utgave i 2004.
Chrysogaster

Utseende

Små til middelsstore (6-9 mm), blanke, dypt svarte blomsterfluer. Hodet er temmelig stort, fasettøynene nakne. Antennene er noskå små, mer eller mindre gulaktige eller oransje. Ansiktet er nesten flatt, munnkanten litt framskytende. Hos hannen møtes fasettøynene i pannen, hos hunnen er de temmelig bredt adskilte, mellom den er det en lengdefure og flere korte, skråstilte tverrfurer. Kroppen er sparsomt kledt med korte, mørke hår og virker ved første øyekast naken. Beina er svarte, slanke, nokså korte. Bakkroppen er avlangt-oval, på sidene litt metallglinsende. Vingene er noe tilspissede ytterst, i alle fall delvis formørket, hos noen arter ganske mørke.

Levevis

Disse fluene finnes på åpne, fuktige steder som fuktenger, myrer og sumper. Larvene, som har et kort ånderør, er funnet i grunne dammer og mellom vått løv. De voksne fluene flyr ganske lavt over bakken og besøker gjerne blomster. I Norden flyr de mellom mai-september.

Utbredelse

Slekten forekommer i Palearktis og Nord-Amerika, dessuten  i Afrika.
Kumho

Administrativ inndeling

Byen er delt inn i ett dong (nabolag) og åtte ri (landsby).
Walckenaeria inflexa

Utseende

Walckenaeria inflexa er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter. 
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Korsgang

Korsgang er en åpen gang mellom en klostergård og den omgivende klosteranleggingen. Passasjen har vanligvis velvet tak og arkader.
Primera División 1975–1976

Primera División 1975-76 var den 45. sesongen i spansk fotball siden ligaen ble innført. Sesongen ble innledet 6. september 1975 og avsluttet 16. mai 1976. Spanske Quini fra Sporting de Gijón ble toppscorer med 21 ligamål. Real Madrid vant sin 17. ligatittel denne sesongen.

Vinnerlag

Spillere på Real Madrid med mer enn 8 kamper:
Amancio, Gregorio Benito, Paul Breitner, José Antonio Camacho, Vicente del Bosque, Carlos Alfredo Guerini, Miguel Ángel González, Günter Netzer, Pirri, Roberto Martínez, Benito Rubiñan, José Luis Sánchez Barrios, Santillana, Juan Cruz Sol, Francisco Javier Álvarez Uria, Manuel Velázquez, Alberto Vitoria
Trener: Miljan Miljanić
Moryké Fofana

Lillestrøm

Fofana signerte 30. august 2012  for Lillestrøm. Debuterte for Lillestrøm den 7. oktober 2012, da han i seriekampen borte mot Sogndal kom inn som reserve for Mathis Bolly i det 84. spilleminutt. Fikk sin hjemmedebut den 4. november 2012, da han i seriekampen mot Stabæk kom inn som reserve for Petter Vaagan Moen i det 82. spilleminutt.

FC Lorient

22. juli 2015 signerte Fofana en fireårskontrakt med Ligue 1-klubben FC Lorient.
Plaza Roosevelt

Plaza Roosevelt er en plass i San Pedro i kantonen Montes de Oca i Costa Rica. Den befinner seg i nabolaget Roosevelt, rett sør for Outlet Mall, og i den sørlige enden av plassen ligger skolen Escuela Roosevelt. Plassen er dekka av gras, og ble opprinnelig brukt som fotballøkke. I dag er den som regel ubrukt, men blir av og til benytta til arrangementer, deriblant som valgvake for Partido Acción Ciudadana under valget i 2014.
Darkon

Darkon er en dokumentarfilm om The Darkon Wargaming Club, en laivgruppe lokalisert i Baltimore, Maryland, USA.
Johannes (navn)

Etymologi

Johannes har opprinnelse i det greske mannsnavnet Ioannes (Ἰωάννης), som kommer fra hebraiske Yochanan og betyr «Gud er nådig».

Navnedag

Johannes har navnedag den 24. juni.
Stein Lillevolden

Aksjoner

I 1982 deltok Lillevolden i okkupasjonen av Skippergata 6, en bygning i Oslo sentrum som hadde stått tom i lengre tid. Bygningen ble tilholdsstedet til miljøet som etter hvert ble kjent som Blitz-miljøet. Noen år senere flyttet okkupantene til Pilestredet 30C, som også stod tom. Denne bygningen ble allment kjent som Blitz-huset.
I 1986 var Lillevolden med på en storming av Akershus slott under en middag for Margaret Thatcher.

Forhold til politiet og rettsvesenet

I 1987 stormet politiet Stortorvets Gjæstgiveri med hunder og arresterte Lillevolden. Politimester Willy Haugli begrunnet bruken av hunder under aksjonen med at det var umulig å komme inn med hester. Aksjonen førte til en demonstrasjon mot politiet med tusenvis av deltakere.
Lillevolden ble i 1987 dømt etter paragraf 140 i Almindelig borgerlig Straffelov, den sjelden brukte «oppviglerparagrafen».
Etter eget utsagn hadde Lillevolden fram til 2002 blitt strippet naken 25 ganger av politiet.
Før Verdensbankens ABCDE-konferanse i Oslo i 2002 ble Lillevolden innkalt til soning av tidligere dommer.
I 2005 ble Lillevolden dømt til to måneders fengsel for å ha kastet brustein mot politiet i Gøteborg i 2001, for å ha helt rød maling på porten til Israels ambassade i Oslo og for forsøk på å forhindre pågripelse av en demonstrant under en demonstrasjon mot USAs krig i Irak.

Politisk tilhørighet

Lillevolden har omtalt seg selv som «uorganisert sosialist». Han var en kort tid medlem av Sosialistisk Ungdom.

Bakgrunn og utdannelse

Lillevolden vokste opp i Gausdal. Han er den nest eldste av fire brødre. I barndommen spilte han i et rockeband med storebroren og trompet og kornett i et skolekorps. Han var elev ved Lillehammer gymnas og var russ i 1978.
Lillevolden innehar et mellomfag i kriminologi fra Universitetet i Oslo (1991) samt mellomfag i statsvitenskap og sosiologi og grunnfag i statistikk og spansk. Han har jobbet som konduktør og sperrevakt i Oslo Sporveier. I kronikker i avisa Klassekampen titulerer han seg selv som «en halvstudert røver».
Teatret Gorgerne

Teatret Gorgerne (tidligere Teaterforeningen Gorgerne) i Greve i Danmark har eksistert siden 1997, og skaper i dag rammene om et musikalensemble bestående av frivillige teater- og musikal interesserte. Gorgerne kjennetegnes mest ved deres store årlige musikalproduksjon, men foreningen arbeider også med konserter, julekor, barneteater m.m.
Teatret Gorgerne mottok i 2003 Greve Kulturpris.
Roanoke-øya

Roanoke-øya er en øy i de ytre bankene av Nord-Carolina. Den er rundt 19 km lang og 5 km bred og ligger mellom fastlandet og skjærgårdsøyene med Albemarie Sound i nord, Roanoke Sound i øst, Pamlico Sound i sør og Croatan Sound i vest. Øya inneholder landsbyene Manteo i nord og Wanchese i sør.
Jordlopper

Utseende

Jordlopper er vanligvis små biller, de fleste under 5 millimeter lange, ofte bare ett par millimeter lange. De fleste er mer eller mindre metallisk fargede, ofte sterkt skinnende. Bakbeina er utviklet til hoppebein, med tykke lår og slanke, rette legger. Føttene (tarsene) er omtrent så lange som leggene med store tredeputer som gir godt fraspark når de hopper.

Levevis

Både larvene og de voksne (imago) billene lever av å spise blad på næringsplanten. Noen av artene regnes som plagsomme skadedyr. Artene i slekten Phyllotreta kan gjøre stor skade på nysådde avlinger av korsblomstfamilien (kål, neper, raps e.l.). Disse hoppende billene er små (2-3 mm), de fleste artene er mørke med to gule lengdestriper bakover dekkvingene.
Aleksitymi

Aleksitymi, også skrevet aleksithymi og alexithymi, («uten ord for følelser», av gresk a, 'ikke', lexi, 'ord', og thymos, 'følelser') er en fagterm i psykologien for en persons manglende evne til å oppfatte og sette ord på sine egne følelser. Selv om fenomenet aleksitymi har vært kjent i århundrer så er selve fagtermen relativt ny, men har allerede blitt et etablert begrep innen psykologien. Aleksitymi er ofte observert blant autister.
Nigel Murray

Karriere

18 måneder etter at han begynte med boccia deltok han ved Paralympiske sommerleker 2000 i Sydney, der han fikk én gullmedalje. Individuelt vant han klassen BC2, etter å ha slått sørkoreanske Jin Woo Lee 5-2 i finalen. Han vant alle sine kamper. Året etter fikk han sølv individuelt ved EM i boccia, som ble arrangert i Tsjekkia.
Ved VM i boccia 2002 i Portugal vant han to gullmedaljer, både individuelt og i lagkonkurransen. Han fikk ingen medaljer ved Paralympiske sommerleker 2004, men i 2005 var han med på det britiske laget som fikk sølv i EM i Portugal. Individuelt kom han på 4.-plass. Ved VM i Brasil i 2006 fikk britene bronse i lagkonkurransen, mens Murray kom på 9.-plass individuelt. I 2007 fikk Murray bronse individuelt og gull i lagkonkurransen ved World Cup i Vancouver. 
I 2008 deltok han ved sine tredje paralympiske sommerleker. Her fikk han sølv individuelt, etter finaletap 3-5 mot 22 år gamle Hoi Ying Karen Kwok fra Hongkong. Murray ledet her 3-0 etter første omgang, men tapte likevel finalen. I lagkonkurransen fikk Storbritannia gull, etter seier 8-4 mot Portugal i finalen. I tillegg til Murray deltok Dan Bentley, Zoe Robinson og David Smith på laget. 
Ved EM i boccia 2009 fikk han to medaljer. Individuelt gikk han ut av gruppespillet med 4 seire på 4 kamper, og en samlet score på 57-2. Hans første tap kom i semifinalen, der han tapte 0-4 mot spanske Manuel Martin, men han vant deretter bronsefinalen 7-3 mot Pedro Silva. I lagkonkurransen fikk Storbritannia sølv, bak Portugal. 
Han fikk sølv individuelt ved i VM i boccia 2010. Han slo europamester Manuel Ángel Martín i kvartfinalen, og Tomas Kral i semifinalen, men tapte 2-5 for kinesiske Zhiqiang Yan i finalen. Året etter fikk han to medaljer ved World Cup i Belfast. Individuelt fikk han sølv, bak portugusiske Abilio Valente, og i lagkonkurransen fikk Storbritannia bronse.
Han fikk bronse i lagkonkurransen ved London Boccia Invitational 2012, og gull individduelt. Ved Paralympiske sommerleker 2012 i London var han med på Storbritannias lag som fikk bronse i klassen BC1-2, her spilte Murray sammen Dan Bentley, Zoe Robinson og David Smith. Storbritannia slo her Portugal 7-5 i bronsefinalen. Individuelt ble han slått ut i kvartfinalen, der han tapte 1-3 for Zhong Kai.
Bryting under Asialekene 1990

Bryting under Asialekene 1990. Bryting var en av sportene under de ellevte Asialekene som ble arrangert i Beijing i Kina. Det var tiende gangen som Bryting var med på programmet i Asialekene. Brytrekonkurransene ble avviklet i perioden 23. september til 3. oktober 1990. Det ble konkurrert i ti vektklasser i både fristil og gresk-romersk stil, kun for menn. Sør-Korea ble beste nasjon med elleve gullmedaljer foran Iran med tre.
Xylotrupes pubescens

Utseende

En stor (40-55 millimeter), svart, halvmatt hornbille. Som vanlig hos hornbiller (Dynastinae) er det stor forskjell mellom kjønnene, hannene er mye større og har kraftige horn på hodet og pronotum som hunnene mangler. Denne arten har et smalt horn på hodet som er gaffeldelt ytterst, og et bredt og kraftig horn på pronotum, også dette delt i spissen, vanligvis er begge godt utviklet. Arten skilles lett fra de andre Xylotrupes-artene på at dekkvingene er fint hårkledte.

Levevis

Larvene utvikler seg i råtnende plantemateriale og tar trolig vanligvis to år på utviklingen, de voksne billene lever 2-4 måneder. De voksne hannene kjemper mot hverandre ved hjelp av hornene, hver prøver å vippe motstanderen over på ryggen.
De voksne billene er mest aktive om natten og flyr gjerne til lys.

Utbredelse

Arten er utbredt på Filippinene (Mindanao, Samar).
Demokratik Toplum Partisi

Demokratik Toplum Partisi (DTP) var et kurdisk parti i Tyrkia. DTP ble stengt av tyrkiske myndigheter i 2009. Etter at DTP ble stengt startet kurderne et annet parti, Barış ve Demokrasi Partisi (BDP).
Senter for rettsinformatikk

Senter for rettsinformatikk (SERI) er en avdeling ved Juridisk fakultet ved Universitetet i Oslo.
Fagmiljøet ved senter for rettsinformatikk er opptatt av juridiske problemstillinger knyttet til bruken av IKT i jussens verden, eksempelvis når selvangivelsene behandles av dataprogrammer og ikke menneskehender.
Senterleder er professor Lee A. Bygrave.

Forskning

SERIs forskning berører temaer som personvern, informasjonssikkerhet, elektronisk handel, medierett og er preget av tverrfaglighet og nær tilknytning til forskningen ved Avdeling for forvaltningsinformatikk.
Forskningen ved SERI og AFIN er organisert under et av fem forskningsområder. Forskningen har ofte et tverrfaglig preg, og den interdisiplinære tilnærmingen er en del av forskningsstrategien.
Senterets fagområder tilhører en av de raskest voksende rettslige disipliner, så vel akademisk som i det praktiske rettsliv. Gjennom oppdrag, utviklingsarbeid og andre former for samarbeid med norsk offentlig forvaltning og IKT-bransjen, tar SERI og de ansatte aktivt del i utviklingsarbeidet på mange områder.
Tverrfaglighet har alltid vært en viktig del av SERIs forskningsstrategi, og SERI ser det som en viktig forskningsoppgave å kunne bidra til forståelsen av forholdet mellom samfunnet og den informasjonsteknologiske utviklingen ut fra et rettsvitenskapelig ståsted.

Studier

SERI leverer faginnhold og undervisning til flere emner som inngår i studieprogrammer både ved Det juridiske fakultet og andre fakulteter.
Eksempler på slike emner er: Opphavsrett og beslektede rettigheter; Ytringsfrihet, medie- og nettregulering; Personvern; Privacy, Data protection and Lex Informatica.
SERI har et utstrakt samarbeid med både offentlige og kommersielle aktører.
2Pacalypse Now

Albuminformasjon

2Pacalypse Now blir av mange kritikere og fans hyllet for at den føltes såpass "underground", og rappere som Nas, Eminem, Game og Talib Kweli har nevnt albumet som en inspirasjonskilde.
Selv om albumet først ble gitt ut gjennom Interscope Records er det nå Amaru Entertainment som eier rettighetene. Albumets navn er en referanse til filmen Apocalypse Now fra 1979.
Albumet skapte en god del kontrovers da Dan Quayle kritiserte albumet etter at en ungdom i Texas hadde skutt en politioffiser, og guttens forsvarsadvokat påstod at han var påvirket av 2Pacalypse Now, da albumet fokuserte en del på politivold. Quayle sa at «Det finnes ikke noe grunnlag for å gi ut en slik plate. Den har ingen plass i vårt samfunn.»
Albumet oppnådde aldri den samme suksessen som mange av 2Pacs senere album, i stor grad takket være den røffe oppbyggingen og repetitive beats, men den var meget viktig i det at den viste hva 2Pacs politiske ståsted var, og hans fokus på sangtekstene. På MTVs Greatest Rappers of All Time, havnet 2Pacalypse Now på listen over 2Pacs «klassikere», sammen med Me Against the World, All Eyez On Me og The Don Killuminati: The 7 Day Theory.
Albumet ble senere sertifisert til gull av RIAA. Tre singler kom fra albumet; «Brenda's Got a Baby», «Trapped» og «If My Homie Calls».
2Pacalypse Now kan finnes i serien The Vinyl Countdown og i instruksjonsmanualen for Grand Theft Auto: San Andres, sammen med sporet «I Don't Give a Fuck», som kunne høres på en av radioene i spillet, Radio Los Santos.
Rhinopomastus

Biologi

Sabelnebber og kakelarer skilte trolig lag under miocen, for omkring 10,2 millioner år siden, men det er vanskelig å hevde noe konkret om hvilken av slektene som er mer basal. Den morfologiske spesialiseringen er nemlig tilnærmet lik, bort sett fra det mer ekstreme nebbet hos sabelnebbene. Brunhodekakelaren (R. castaneiceps) byr imidlertid på utfordringer med hensyn til plasseringen. Den framstår som en mellomting. Tidligere var den derfor plassert sammen med egentlige kakelarene, men den er nå flyttet til sabelnebbene.
Sabelnebber er trelevende fugler og generelt noe mindre enn kakelarer og måler omkring 21–30 cm. Fjærdrakten er hovedsakelig sort med innslag av andre farger, ofte iriserende, med eller uten hvite vinger og stjert. Nebbet er tang-lignende og kraftigere dekurvet enn hos kakelarene, spesialisert til å fange leddyr i sprekker og lignende gjemmesteder i barken på trær. De er dessuten mindre støyende og mer diskré enn de bråkete og gruppelevende kakelarene. 
Kakelarer er standfugler som utelukkende lever i områder med trær og er hullrugere.
Stictosomus

Utseende

En stor (40-55 millimeter), avlang, kullsvart trebukk. Overflaten er litt læraktig. Kjevene er noe forlengede hos begge kjønn, mest hos hannene. Antennene er nokså tynne, hos hunnen rundt halvparten så lange som kroppen, hos hannen nesten så lange som kroppen. Pronotum er rektangulært med to korte, kraftige pigger på hver sidekant. Dekkvingene er parallellsidige, tett og kraftig punkterte, hver vinge med tre opphæyde lengderibber.

Utbredelse

Arten er kjent fra Fransk Guyana og det nordlige Brasil.
Hell Sjakklubb

Klubbinformasjon

Hell Sjakklubb ble stiftet 27. mai 2008, og er tilknyttet FIDE gjennom Norges Sjakkforbund. Per 12.10.2018 var Hell Sjakklubb største sjakklubb i Nord-Trøndelag. Medlemsmassen kommer stort sett fra Trøndelag, hvor Hell Sjakklubb har klubbaktivitet i Trondheim og Stjørdal. I tillegg har klubben medlemmer fra andre europeiske land og andre steder i Norge. Klubben har egen avdeling for barne- og ungdomssjakk,  Hell SKU er tilknyttet Ungdommens Sjakkforbund.

Milepæler

Hell Sjakklubb vant Midtnorgeseriens 1. divisjon avdeling Trøndelag i 2013/2014 ,2014/2015 og i 2017/2018. Som første klubb fra Nord-Trøndelag kvalifiserte Hell Sjakklubb seg til Eliteserien sesongen 2018/2019.
I 2016 arrangerte Hell Sjakklubb sammen med Rosenborg Sjakklubb, NM for barn og ungdom på Scandic Lerkendal. Her deltok over 300 spillere i det største årlige arrangementet i regi av Ungdommens Sjakkforbund.
Hell Sjakklubb arrangerer midtnorges største årlige sjakkfestival Scandic Hell Grand Prix. Fra 2014 fram til idag har Hell Sjakklubb vært en av klubbene i Norge som arrangerer flest Grand Prix-turneringer, og klart flest i midtnorge.
Av individuelle resultater bør nevnes: NM-gull i lynsjakk kadett 2014, NM-gull i lynsjakk junior 2017, bronse Landsturneringen 2017 miniputt, sølv i NMU 2017 klasse g og bronse i NMU 2018 klasse g.
Klubben har fått tildelt NM for jenter på Nidaros Idrettsungdomsskole i Trondheim, internasjonal sjakkturnering på Scandic Hell, Hell Chess International 2019 og Landsturneringa 2020 på Scandic Hell, landets desidert største årlige sjakkbegivenhet.

Ressurser

Klubbens sterkeste spiller er GM Mihajlo Stojanovic. Stormesteren har bidratt til det nye norske læreverket i sjakk, fire sjakkbøker for spillere i alderen 9 år og oppover.
Superfamily

Superfamily var en poprockgruppe fra Moss.
Bandet debuterte med EP-en Champagne EP i 2004. og albumdebuterte med Back in Paris i 2005. Det nasjonale gjennombruddet kom imidlertid med deres andre album, Warszawa, i 2007. Dette året vant de Spellemannpris i kategorien pop. De vant også to alarmpriser dette året: Beste Live Artist og Beste Låt for "The radio has expressed...". Singelen "The radio has expressed..." ble den mest spilte låten på NRK P3 i 2007.
Bandet har jevnlig toppet norske radiolister fra 2005 til 2012. De er også kjent for et meget særegent og teatralsk sceneshow med streng regi. De mest kjente låtene er «Taxi Dancing», «It's a lie», «The Radio Has Expressed Concerns About What You Did Last Night», «I could be a real winner», «Warszawa», «Let's Go Dancing» og «Pay The Price», som alle har blitt listet på NRK P3 og en rekke andre norske radiokanaler.
I august 2013 kunne NRK melde at bandet var oppløst.

Historie

Etter å ha spilt inn musikk hjemme fra starten i 2002, og deltatt under finalen av NRKs urørt i 2004, fikk Superfamily kontrakt med Propeller Recordings. De ga ut debutalbumet «Back in Paris» i september 2005. I 2006 ble de nominert til Alarmprisen i to kategorier: Beste låt for «Taxi Dancing» og Beste nykommer for debutalbumet.
Superfamilys andre album, Warszawa, ble utgitt 21. mai 2007. Plata tok et halvt år å spille inn. Ifølge Kim Granholt brukte bandet en måned på bare den første singelen, «The radio has expressed concerns about what you did last night».
Bandet vant Spellemannprisen 2007 i klassen popgruppe for albumet «Warszawa» 2007. Samme år vant bandet to Alarmpriser etter å ha vært nominert i hele tre kategorier (Alarmprisen 2007): Beste live-band og Beste låt for «The Radio Has Expressed Concerns About What You Did Last Night». 
Superfamily ga ut albumet Guns Tonight 31. august 2009. De slapp to singeler fra dette albumet, som begge fikk meget høy rotasjon på radio: "Let's go dancing" og "The songs of the weak will die".
I 2012 startet Superfamily sitt eget plateselskap, "Das Kirurg". På det nye selskapet ga de ut albumet "All American" i 18. januar 2013, som ble produsert av Yngve Sætre i Duper Studio. Singelen "Pay the Price" ble listet på NRK P3.
Tarmslyng

Tarmslyng er en akutt sykdom der tarmen er rotert, (kalt volvulus), slik at passasje av tarminnhold hindres (kalles ileus), og det kan bli sammentrykking av blodårene til tarmen, slik at blodforsyningen hindres.
Ved hindring av tarmpassasjen vil passasje av tarmluften hindres, slik at det blir mindre luftavgang fra endetarmen, og mer luft opp i munn og svelg (raping). Siden tarmens bølgebevegelse for å presse tarminnholdet videre i tarmen ikke får tarminnholdet framover, blir det livlige, klukkende tarmlyder som lett høres med stetoskop på buken.
Disse pasientene må innlegges på sykehus med kirurgisk beredskap med operasjonsstuer, kirurg, anestesisykepleier, anestesilege og operasjonssykepleiere på vakt slik at operasjon kan gjøres for å rette tilstanden. Noen pasienter vil oppleve at tilstanden plutselig bedrer seg ved at rotasjonen går tilbake, luften passerer fort og smertene forsvinner.
Ved hindret blodforsyning til tarmveggene i over fire timer kan vevet i tarmveggen få permanent skade, og det kan oppstå hull i tarmveggen (perforasjon). Ved lekkasje av tarminnhold ut i buken vil det oppstå bukhinnebetennelse som kan være livstruende.